Meera Bhai Chanu മീരാബായി ചാനുവിന് രണ്ടു കോടി രൂപ പാരിതോഷികം: റെയില്വേയില് സ്ഥാനക്കയറ്റവും ന്യൂഡല്ഹി: ടോക്യോ ഒളിംപിക്സില് ഭാരദ്വേഹനത്തില് വെള്ളി മെഡല് ജേതാവ് മീരാബായി ചാനുവിന് രണ്ട് കോടി രൂപ പാരിതോഷികം സമ്മാനിച്ച് റെയില്വേ മന്ത്രി അശ്വിനി വൈഷ്ണവ്. നോര്ത്ത് ഈസ്റ്റ് ഫ്രോണ്ടിയര് റെയില്വേയില് സ്ഥാനക്കയറ്റം നല്കുമെന്നും മന്ത്രി അറിയിച്ചു. റെയില്വേ മന്ത്രിയുടെ ഓഫീസില് വെച്ചാണ് രണ്ട് കോടിയുടെ പാരിതോഷികം മീരാബായി ചാനുവിന് കൈമാറിയത്. കഴിവും കഠിനാധ്വാനവും കാരണം ലോകത്തെ കോടിക്കണക്കിന് ആളുകള്ക്കാണ് മീരാബായി ചാനു പ്രചോദനമാവുന്നതെന്ന് മന്ത്രി ചൂണ്ടിക്കാട്ടി. ഇന്ത്യക്കായി ജയങ്ങള് തുടരൂ എന്നും മന്ത്രി ട്വിറ്ററില് കുറിച്ച ആശംസാ സന്ദേശത്തില് പറഞ്ഞു. 49 കിലോ വിഭാഗത്തിലാണ് ടോക്യോയില് മീര വെള്ളി മെഡല് സ്വന്തമാക്കിയത്. 2000 ഒളിംപിക്സില് കര്ണം മല്ലേശ്വരി വെങ്കലത്തില് മുത്തമിട്ടതിന് ശേഷം ഭാരദ്വോഹനത്തില് ആദ്യമായാണ് ഒരു താരം ഒളിംപിക്സില് മെഡല് നേടുന്നത്.മീരാഭായ് ചാനുവിന്റെ വെള്ളി സ്വര്ണമാകുമോ? സ്വര്ണം നേടിയ ചൈനീസ് താരത്തിന് ഉത്തേജകമരുന്ന് പരിശോധന വനിതകളുടെ 49 കിലോഗ്രാം ഭാരോദ്വഹനത്തില് സ്വര്ണം നേടി രണ്ടു ദിവസത്തിന് ശേഷം ടോക്യോ ഒളിമ്ബിക്സില് ചൈനയുടെ സിഹുയി ഹൂ ഉത്തേജകമരുന്ന് പരിശോധനയ്ക്ക് വിധേയമായി. ഒളിംപിക്സ് റെക്കോര്ഡോടെ സ്വര്ണം നേടിയ സിഹുയി ഹൂ ഉത്തേജകമരുന്ന് ഉപയോഗിച്ചെന്ന് തെളിയിക്കപ്പെട്ടാല് ഈയിനത്തില് വെള്ളി മെഡല് നേടിയ ഇന്ത്യന് താരം മീരാഭായി ചാനുവിന് അത് സ്വര്ണമായി ഉയര്ത്താനാകും.മൊത്തം 210 കിലോ ഉയര്ത്തിയാണ് സിഹുയി ഹൂ സ്വര്ണം നേടിയത്. ഇന്ത്യന് താരം നേടിയതാകട്ടെ 202 കിലോയാണ്. സംശയാസ്പദമായ സാഹചര്യമുള്ളതിനാലാണ് ഹൂവിനോട് ഒളിംപിക്സ് സംഘാടകര് ഡോപ്പിങ് ടെസ്റ്റിന് വിധേയമാകാന് ആവശ്യപ്പെട്ടതെന്നാണ് സൂചന. ഒളിംപിക്സിന് മുമ്ബ് കായികതാരങ്ങള് പരിശോധനയ്ക്ക് വിധേയരാകാറുണ്ട്. ഈ പരിശോധനയിലെ ഫലം പ്രതികൂലമായതിനാലാകാം വീണ്ടും പരിശോധനയെന്നും സൂചനയുണ്ട്.സ്നാച്ചില് 94 കിലോഗ്രാം എന്ന പുതിയ ഒളിമ്ബിക് റെക്കോര്ഡ് സ്ഥാപിച്ച സിഹു, ക്ലീന് ആന്റ് ജെര്ക്കില് 116 കിലോയുമായി മറ്റൊരു ഒളിമ്ബിക് റെക്കോര്ഡ് കൂടി സ്വന്തം പേരില് ചേര്ത്തു. സ്നാച്ചില് മിരാബായ് 87 ഉം ക്ലീന് ആന്റ് ജെര്ക്കില് 115 ഉം ഉയര്ത്തി. അവസാന ശ്രമത്തില് 117 കിലോ ഉയര്ത്തിയെങ്കിലും മിരാഭായിക്ക് ലിഫ്റ്റ് പൂര്ത്തിയാക്കാന് കഴിഞ്ഞില്ല. Also see Olympic medal മീരാഭായ് ചാനു ഇന്ത്യയ്ക്കായി ചരിത്ര നേട്ടം സ്വന്തമാക്കിയ നിമിഷങ്ങള് ചിത്രങ്ങളിലൂടെ സിഹുയി ഒളിംപിക്സ് റെക്കോര്ഡോടെ സ്വര്ണവും മീരാഭായ് വെള്ളിയും നേടിയപ്പോള് ഇന്തോനേഷ്യയുടെ വിന്ഡി കാന്റിക വെങ്കലം നേടി. ആകെ 194 കിലോ ഉയര്ത്തിയാണ് വിന്ഡി കാന്റികയുടെ വെങ്കല മെഡല് നേട്ടം.